Myllykosken Pallo -47

Myllykosken Pallo -47 (MyPa) on vuonna 1947 perustettu suomalainen jalkapalloseura, jonka kotipaikka on Myllykoski nykyisen Kouvolan kaupungin alueella. MYPAn miesten edustusjoukkue pelasi Suomen korkeimmalla sarjatasolla 24 kautta (1975, 1992–2014) ja saavutti yhden Suomen-mestaruuden ja kolme Suomen Cupin voittoa. Seuran kotistadion on Saviniemen jalkapallostadion ja tunnusvärit punainen ja valkoinen. MYPAlle ei myönnetty Veikkausliiga- lisenssiä kaudeksi 2015 talousvaikeuksien vuoksi. Seura luopui myös saamistaan mahdollisuuksista pelata alemmilla sarjatasoilla, ja seuran hallitus päätti 20. helmikuuta 2015 hakea yhdistyksen konkurssiin. MYPAn juniori- ja harrastejoukkueiden toimintaa jatkoi vuonna 2015 perustettu MYPA juniorit. MYPA palasi edustusjalkapalloiluun kaudeksi 2017, kun se pelasi neljänneksi korkeimmalla sarjatasolla Kolmosessa. MYPA voitti Kolmosen lohkonsa kaudella 2017 ja teki paluun Palloliiton sarjoihin nousemalla Kakkoseen kaudeksi 2018. Kirjoitusasunsa MyPaksi palauttaneen seuran edustusjoukkue pelasi kaudella 2024 Kakkosessa sijoittuen seitsemänneksi. == Historia == === Perustaminen === Jalkapallon tuolloin Sippolan kuntaan kuuluneeseen Myllykosken teollisuustaajamaan toi pesäpalloseurana vuonna 1929 perustettu Myllykosken Kilpa-Veikot, joka otti lajin ohjelmaansa vuonna 1933.Somppi 2007, 8–13. Toisen maailmansodan jälkeen MyKV pelasi kolmanneksi korkeimmalla sarjatasolla Maakuntasarjassa kaudet 1945–1946 ja 1946–1947, joista jälkimmäisellä seura voitti oman lohkonsa. Suomensarjan nousukarsinnoissa Porvoon Akilles oli kuitenkin parempi peräti maalein 9–0.Suomen Palloliitto 1947. Joulukuussa 1947 seura katsoi parhaaksi lopettaa jalka- ja jääpallotoimintansa ja perustaa uusi erikoisseura. Myllykosken Pallo -47 perustettiin 14. joulukuuta 1947. Puuhamiehenä toimivat Armas Pyy ja Ensio Rikkonen, mutta taustalla vaikutti myös Yhtyneiden Paperitehtaiden toimitusjohtaja Juuso Walden, joka yhdessä Kaarle I. Waldenin kanssa keksi seuran nimen. Myllykosken paperitehtaan avustuksella paikkakunnalle oli rakennettu myös jalkapallokenttä katsomoineen. Björnbergin suvun Myllykoski-yhtiö, joka erosi Yhtyneistä Paperitehtaista vuonna 1952, tuki seuraa 2010-luvulle asti. Ensimmäisen ottelunsa MYPA pelasi 9. huhtikuuta 1948 Kouvolan torilla, minkä se hävisi Kouvolan Urheilijain Palloilijoille maalein 2–1. Kuntaliitosten myötä seuran kotikunta on vaihtunut sen historian aikana kahdesti. Vuodet 1975–2008 Myllykoski kuului Sippolan ja Anjalan yhdistäneeseen Anjalankoskeen, ja vuodesta 2009 lähtien se on ollut osa Kouvolaa. Vuonna 2009 muuttui myös seuran lyhenne muotoon MYPA. Aiemmin käytössä ovat olleet lyhenteet MyPa-47 ja MyPa.Suomen Palloliitto 1948. === Alkuvuosikymmenet === Sarjaottelut MYPA aloitti kesällä 1948 MyKV:n paikalla Maakuntasarjassa. Vuonna 1949 MYPA pääsi karsimaan noususta Suomensarjaan, mutta hävisi Vaasan Pallo-Veikoille.Suomen Palloliitto 1949. Alkuaikoina MYPA sai oppia englantilaisen Nottingham Forestin hyökkääjältä Tom Johnstonilta, joka vieraili Myllykoskella Yhtyneiden Paperitehtaiden palkkaamana vuosina 1948 ja 1949. Myös englantilaisen Albert E. Reed -yhtiön joukkue vieraili Myllykoskella useana vuonna.Somppi 2007, 14–19. 1950-luvun alun MYPA pelasi Maakuntasarjassa kunnes putosi kaudella 1954.Suomen Palloliitto 1954. Kaudeksi 1956 Palloliitto perusti neljänneksi sarjatasoksi Aluesarjan, jossa MYPA pelasi samaisesta kaudesta alkaen.Suomen Palloliitto 1956. MYPA nousi Maakuntasarjaan kaudeksi 1958,Suomen Palloliitto 1957. mutta putosi heti takaisin Aluesarjaan.Suomen Palloliitto 1958. Kaudeksi 1961 seura palasi Maakuntasarjaan,Suomen Palloliitto 1960. minkä myötä se jätti lopullisesti sitä alemmat sarjat taakseen. 1970-luvun alussa Palloliitto uusi sarjajärjestelmäänsä ja Mestaruussarjan alapuoliset sarjatasot nimettiin divisiooniksi. Kaudeksi 1970 MYPA nousi toiseksi korkeimmalle sarjatasolle II divisioonaan. Kaudeksi 1973 Mestaruussarjan ja II divisioonan väliin perustettiin valtakunnallinen I divisioona, johon MYPA pääsi mukaan sijoituttuaan II divisioonan itälohkossa kolmanneksi. Kaudella 1974 MYPA voitti I divisioonan mestaruuden ja nousi ensimmäistä kertaa Mestaruussarjaan. Vuoden 1975 alussa kotikunta vaihtui kuntaliitoksen myötä Sippolasta Anjalankoskeksi. Vierailu korkeimmalla sarjatasolla jäi vain kauden 1975 mittaiseksi, sillä MYPA jäi 12 joukkueen sarjassa viimeiseksi ja putosi takaisin I divisioonaan. Nousu- ja ensimmäisellä Mestaruussarja-kaudella joukkuetta valmensi Olli Käppi, joka omalla pelaajaurallaan voitti SM-kultaa Helsingin Jalkapalloklubissa vuonna 1964.Somppi 2007, 37–51. Kaudesta 1976 alkaen MYPA pelasi kohtalaisella menestyksellä I divisioonassa, kunnes kaudella 1981 seura putosi II divisioonaan, jossa se pelasi kolmen kauden ajan ennen paluuta ylemmäs. 1980-luvun lopulla seura aloitti nousun kohti pääsarjatasoa. Kaudella 1988 seura sijoittui Jaron kanssa I divisioonan jaetulle kärkipaikalle, mutta hävisi uusintaottelun suorasta noususta mestaruussarjaan rangaistuspotkukilpailun jälkeen. Myös nousukarsintaottelu Kuopion Palloseuraa vastaan päättyi tappioon. Kaudeksi 1991 valmentajaksi tuli Harri Kampman, joka oli kahta kautta aikaisemmin nostanut naapurikaupungin Kuusankosken Kumun uuteen pääsarjaan Veikkausliigaan. Hän onnistui samassa myös Myllykoskella, sillä MYPA voitti I divisioonan ja nousi kaudeksi 1992 liigaan, jossa se pelasi seuraavat 23 kautta. === Liiga-aika === Debyyttikaudellaan liigassa 1992 MYPA sijoittui neljänneksi. Mainion menestyksen täydensi Suomen Cupin mestaruus, kun Jaro kaatui loppuottelussa 2–0. Maaleista vastasivat ottelun jälkeen Ajaxiin siirtynyt Jari Litmanen ja Esa Pekonen. Cup-mestaruuden myötä MYPA pääsi kauden 1993–1994 Cup-voittajien cupiin, mutta ensiesiintyminen eurokentillä islantilaista Valuria vastaan päättyi 4–1-tappioon. MYPA saavutti Kampmanin kanssa liigassa hopeaa neljä kertaa peräkkäin vuosina 1993–1996. Suomen Cupin seura voitti jälleen vuonna 1995. Vuonna 1997 valmentajaksi tuli Timo Liekoski, joka viihtyi Myllykoskella vain kauden verran. Liekoskea seurasi vuonna 1998 Juha Malinen, mutta hänkään ei saanut joukkuetta kultakantaan. Vuosina 1999–2001 MYPA oli pronssilla ja vuonna 2002 hopealla. Malinen astui syrjään kauden 2003 päätteeksi ja tilalle tuli Ilkka Mäkelä, joka onnistui siinä, missä Kampman ja Malinen eivät. Hän johti kaudella 2005 seuran historian ensimmäiseen Suomen-mestaruuteen. Vuotta aiemmin hän voitti seuran kanssa Suomen Cupin. thumb|right|Veikkausliigan ottelu AC Oulu – MyPa toukokuussa 2007. Mestarivalmentaja Mäkelä erosi elokuussa 2007 MYPAn ajauduttua tappioputkeen. Hänen tilalleen tuli apulaisvalmentaja Janne Hyppönen, joka puolestaan erotettiin syyskuussa 2008. Erottamista puitiin oikeudessa keväällä 2010. Päävalmentajan paikan otti apulaisvalmentajana toiminut Janne Lindberg, joka oli pelaajaurallaan myös MYPAn pitkäaikainen kapteeni. Lindbergin johdolla MYPA sijoittui kaudella 2009 yhdeksänneksi, joka oli seuran siihenastisen liigahistorian huonoin sijoitus. Kausi 2009 jäi kahden seuraikonin, Toni Huttusen ja Saku Puhakaisen viimeiseksi liigatasolla. Liigamenestyksen myötä MYPA on ollut vakiokävijä kansainvälisissä kilpailuissa. Cup-voittajien cupin ohella se on pelannut Intertoto-cupissa, UEFA-cupissa, Eurooppa-liigassa ja Mestarien liigassa ja kohdannut muun muassa Boavistan, PSV:n, Liverpoolin ja Blackburn Roversin. Vuonna 2005 seura selviytyi karsintojen kautta UEFA-cupin ensimmäiselle kierrokselle ja taisteli pääsystä kilpailun lohkovaiheeseen, mutta hävisi kuitenkin ratkaisevan otteluparin sveitsiläistä Grasshoppersia vastaan yhteismaalein 1–4. Kaudella 2011 MYPAa alkoi luotsata Toni Korkeakunnas, jonka johdolla joukkue taisteli mitaleista kausilla 2012–2013, mutta hiipui lopulta kuudenneksi molemmilla kausilla. Korkeakunnaksen sopimus päättyi kauteen 2013. Kaudelle 2014 MYPA pestasi Suomen valmennushistorian menestyksekkäimmän valmentajan Antti Muurisen. MYPAn pääyhteistyökumppani Myllykoski-yhtiö myytiin UPM:lle vuonna 2011, ja Myllykosken paperitehdas lakkautettiin saman vuoden lopussa. Tehtaan lakkauttaminen vaikutti MYPAn varainhankintaan, ja kaudeksi 2012 seuran budjetti pieneni 40 prosenttia. Kaudella 2012 seura pääsi taloudellisesti lähes nollatulokseen, mutta kaudella 2013 se teki lähes 400 000 euron tappiot. MYPAn taloudellinen ahdinko jatkui myös kaudella 2014, ja tammikuussa 2015 seuralta evättiin Veikkausliiga-lisenssi, kun lisenssikomitea katsoi seuran olevan kykenemätön selviytymään kaudesta 2015. Seura sai paikan Ykkösestä, mutta luopui siitä helmikuussa 2015, ja myöhemmin samassa kuussa selvisi, ettei seura hae paikkaa myöskään Kakkosesta. Seuran hallitus päätti 20. helmikuuta 2015 hakea yhdistyksen konkurssiin. MYPA oli Helsingin Jalkapalloklubin jälkeen pisimpään yhtäjaksoisesti pääsarjatasolla pelannut seura. Seuran juniori- ja harrastejoukkueiden toimintaa jatkoi 12. helmikuuta 2015 rekisteröity MYPA juniorit ry, joka pelaa kaudella 2017 Kolmosessa saatuaan sarjapaikan Inkeroisten Purhalta. MYPA juniorit haki sarjapaikkaa Nelosesta jo kaudelle 2016, mutta sitä ei sille myönnetty. === Uusi lähtö alasarjoista === MYPA palasi edustusjalkapalloon kaudella 2017, jolloin sille marraskuussa 2016 myönnettiin Purhan paikka Kaakkois-Suomen Kolmosesta. Sarjapaikan siirto tapahtui Purhan aloitteesta, sillä joukkueella ei ollut tarpeeksi tekijöitä ja motivoituneita pelaajia. 12. elokuuta 2017 MYPA juhli 70-vuotista taivaltaan. Kaudella 2017 joukkue ei hävinnyt Kolmosessa otteluakaan ja nousi Kakkoseen. Kausi 2018 Kakkosen A-lohkossa päättyi niin ikään sarjan voittoon, minkä ansiosta MYPA pääsi karsimaan paikasta Ykköseen. Joukkue kuitenkin hävisi nousukarsinnoissa TPV:lle. Veikkausliigasta pudonneen PS Kemin luovuttua Ykkösen paikasta oli MYPA täydennysmenettelyssä ensimmäisellä sijalla, ja seura myös haki lisenssiä Ykköseen ja saikin paikan, Ykkösen 2019 kaudelle. Kaudella 2021 joukkue pelasi Kakkosessa, josta se putosi Kolmoseen. Kauden jälkeen seura palautti kirjoitusasunsa MYPAsta perinteiseksi MyPaksi. Joulukuussa 2023 MyPa ja KJP (Kouvolan Jalkapallo) ilmoitti tiivistävän yhteistyötä luodakseen vahvemman perustan menestyksekkäälle ja monipuoliselle jalkapallotoiminnalle Kouvolassa. Sopimuksen keskeisenä tavoitteena on luoda yhteinen pelaajapolku kouvolalaisille ja varmistaa, että pelaajille, valmentajille ja toimihenkilöille on riittävästi resursseja. == Hallinto == Seuran toimintaa harjoitti rekisteröity yhdistys Myllykosken Pallo -47 ry, jonka alla toimivat sekä edustusjoukkue että juniorijoukkueet. === Puheenjohtajat === Somppi 2007, 173. * 1948–1949 Ensio Rikkonen * 1950–1951 Wäinö A. Haaja * 1952–1964 Eino Musto * 1965–1966 Mauri Kunttu * 1967–1972 Eino Musto * 1973–1982 Hans J. Björnberg * 1983–2007 Matti Tiihonen * 2008–2014 Seppo Mäkinen * 2014–2015 Matti Tiihonen * 2015–2018 Pekka Kolehmainen * 2018–2019 Mika Kaleton * 2019– Heikki Pulkkinen === Toiminnanjohtajat === * –2007 Seppo Mäkinen * 2008–2010 Seppo Miettinen * 2010–2012 Petri Tiainen * 2012–2014 Marco Manso * 2019–2020/05 Mika Kaleton * 2020/06– Ilkka Mäkelä == Värit ja tunnus == MYPAn ensimmäinen pelipaita oli väritykseltään punainen lukuun ottamatta valkoisia kauluksia ja hihansuita. Vuonna 1953 käyttöön tuli malli, johon kuului valkoinen aluspaita ja punainen liivi. Tähän malliin perustui myös muun muassa mestaruuskaudella 2005 käytössä ollut pelipaita. Seuran vaakunatunnuksen suunnitteli Helge Kärkkäinen. == Tilat == === Saviniemen jalkapallostadion === MYPAn kotistadion kaudesta 1993 alkaen on ollut Myllykosken taajamassa sijaitseva Saviniemen jalkapallostadion, joka tunnetaan markkinointinimellä KSOY Stadion. Stadionilla on 4 167 katsojapaikkaa. Stadionin omistaa Kouvolan kaupunki, ja se on osa laajempaa Saviniemen urheilukeskusta, johon kuuluu muun muassa MYPAn harjoituskäytössä oleva tekonurmipohjainen Saviniemen jalkapallohalli.Somppi 2007, 144–167. === Aiemmat kentät === Saviniemessä pelattiin jalkapalloa jo 1930-luvulla. Tuolloin siellä sijaitsi hiekkakenttä sekä nykyisen jalkapallostadionin paikalla kumpuileva nurmialue. Vuonna 1932 rakennettiin paperitehtaan kupeeseen Tehtaan kenttä. Alkuperäinen kenttä oli pienehkö, ja se uusittiin vuonna 1947, jolloin rakennettiin myös puukatsomo. Tehtaan kentällä MYPA pelasi viimeisen ottelunsa lokakuussa 1971. Vuodet 1972–1976 MYPA pelasi Saviniemen uudella jalkapallokentällä ja vuodesta 1977 alkaen naapuriin rakennetulla urheilukentällä. Tällä kentällä MYPA ehti pelata ensimmäisen liigakautensa 1992, kunnes kaudeksi 1993 seura siirtyi takaisin uudet katsomot saaneelle jalkapallokentälle. === MYPA-talo === MYPAlla on Myllykoskella Saviniemen jalkapallostadionin vieressä oma seuratalo, MYPA- talo, joka rakennettiin vuonna 1953 Myllykosken paperitehtaan henkilökunnalle sauna- ja pesularakennukseksi. MYPA käytti rakennusta 1970-luvulta lähtien ja osti sen vuonna 1995. MyPa ei omista taloa. He vuokraavat sieltä muutamaa huonetta. == Pelaajat ja valmentajat == === Nykyinen joukkue === Päivitetty 30. tammikuuta 2023. === Joukkueenjohto === Päivitetty Toukokuussa 2024. * Päävalmentaja: Mika Pasanen * Valmentaja: Jukka Lindström * Fysioterapeutti: Jarmo Mäkelä * Joukkueenjohtaja: Timo Tiitinen * Huoltaja: Jussi Merelä * Huoltaja: Antti Perkiö === Entiset pelaajat === === Eniten pääsarjaotteluita === Pelaaja Kaudet Ottelut Maalit Toni Huttunen 1992–2009 441 23 Tuomas Aho 1999–2004, 2009–2014 260 9 Saku Puhakainen 2000–2009 257 75 Sampsa Timoska 1998–2006, 2008–2011 231 6 Jukka Lindström 1995–2006 192 10 Janne Lindberg 1992–1994, 1998–2003 191 15 Mika Hernesniemi 1994–2006 184 18 Miikka Multaharju 1997–2003, 2009 176 19 Janne Korhonen 1999–2008 164 0 Tuomas Kuparinen 2001–2008 163 19 === Eniten pääsarjamaaleja === Pelaaja Kaudet Ottelut Maalit Saku Puhakainen 2000–2009 257 75 Marco Manso 1999–2003, 2005–2007 153 36 Mauri Keskitalo 1992–1998 147 35 Pekka Sihvola 2012–2014 79 33 Neathan Gibson 1998–2000 61 26 Marko Rajamäki 1993–1994 53 26 Jukka Turunen 1992–1993 59 25 Toni Huttunen 1992–2009 441 23 Niclas Grönholm 1994–1996 73 23 Maksim Votinov 2009–2011 68 22 === Entiset valmentajat === * 1948 Teemu Pälli * 1949–1952 Aki Ruotsalainen * 1953–1954 Arvo Lavenius * 1955–1956 Ensio Mustajärvi * 1956, 1964–1973 Jaakko Toikander * 1957–1962 eri pelaajavalmentajia * 1963 Jaakko Tuomi * 1974–1975 Olli Käppi * 1976–1978 Erkki Jauhiainen * 1979–1981 Aarne Olkkola * 1981–1982 Jorma Ovaska * 1983–1986 Rauno Ruotsalainen * 1987–1990 Billy Hodgson * 1991–1996 Harri Kampman * 1997 Timo Liekoski * 1998–2003 Juha Malinen * 2004–2007 Ilkka Mäkelä * 2007–2008 Janne Hyppönen * 2008–2010 Janne Lindberg * 2011–2013 Toni Korkeakunnas * 2014 Antti Muurinen * 2017–2019 Jukka Karjalainen * 2019–2020 Ilkka Mäkelä * 2020–2021 Marko Honkanen * 2022–2023 Jyrki Saarela * 2024– Mika Pasanen == Saavutukset == ===Miehet=== * Suomen mestari (1): 2005 * SM-hopea (5): 1993, 1994, 1995, 1996, 2002 * SM-pronssi (3): 1999, 2000, 2001 * Suomen Cupin voittaja (3): 1992, 1995, 2004 Muita saavutuksia: * Ykkönen / I divisioona, mestari (2): 1974, 1991 * Kakkonen / II divisioona, sarjanousu (2): 1984, 2018 * Kolmonen / III divisioona, Kaakon piiri mestari (2): 2017, 2023 * Maakuntasarja, mestari (1): 1969 * Uusi Lahti Cup, mestari (2): 2004, 2007 * Uusi Lahti Cup, hopeaa (1): 1995 * Uusi Lahti Cup, pronssia (3): 1993, 2006, 2009 == Tilastot == === Sarjasijoitukset === MYPAn sarjasijoitukset Suomen korkeimmalla sarjatasolla kausi kaudelta. Kausi Päävalmentaja S O V T H M P Paras maalintekijä 1975 Olli Käppi 12. 22 4 4 14 22–45 12 Hannu Oksanen (6) 1992 Harri Kampman 4. 33 16 8 9 57–29 56 Mauri Keskitalo (15) 1993 Harri Kampman 2. 29 16 6 7 47–33 54 Jukka Turunen (11) 1994 Harri Kampman 2. 26 15 5 6 49–21 50 Marko Rajamäki (16) 1995 Harri Kampman 2. 26 16 5 5 45–20 53 Niclas Grönholm (10) 1996 Harri Kampman 2. 27 14 3 10 48–38 45 Antti Pohja (9) 1997 Timo Liekoski 5. 27 8 13 6 31–23 37 Juuso Kangaskorpi (6) 1998 Juha Malinen 7. 27 8 8 11 35–39 32 Sami Väisänen (7) 1999 Juha Malinen 3. 29 13 8 8 39–32 47 Neathan Gibson (12) 2000 Juha Malinen 3. 33 18 7 8 50–34 61 Neathan Gibson (11) 2001 Juha Malinen 3. 33 17 11 5 45–23 62 Saku Puhakainen (9) 2002 Juha Malinen 2. 29 17 9 3 57–25 60 Saku Puhakainen (13) 2003 Juha Malinen 4. 26 13 4 9 46–29 43 Saku Puhakainen (14) 2004 Ilkka Mäkelä 8. 26 9 8 9 33–31 35 Saku Puhakainen (9) 2005 Ilkka Mäkelä 1. 26 17 5 4 51–18 56 Adriano (11) 2006 Ilkka Mäkelä 6. 24 10 4 10 25–26 34 Aleksei Kangaskolkka (6) 2007 Ilkka Mäkelä Janne Hyppönen 5. 26 11 7 8 29–26 40 Mikko Hyyrynen Saku Puhakainen (4) 2008 Janne Hyppönen Janne Lindberg 5. 26 11 9 6 33–21 42 Tarmo Neemelo (8) 2009 Janne Lindberg 9. 26 9 7 10 33–40 34 Maksim Votinov (9) 2010 Janne Lindberg 9. 26 7 11 8 36–39 32 Maksim Votinov (9) 2011 Toni Korkeakunnas 8. 33 11 5 17 39– 52 38 Niko Kukka Riley O’Neill Ville Oksanen (6) 2012 Toni Korkeakunnas 6. 33 13 10 10 39–33 49 Pekka Sihvola (14) 2013 Toni Korkeakunnas 6. 33 14 5 14 42–37 47 Pekka Sihvola (12) 2014 Antti Muurinen 8. 33 10 9 14 41–54 39 Stéfano Pinho Pekka Sihvola (7) MYPAn sarjasijoitukset Suomen alemmilla sarjatasoilla kausi kaudelta. Kausi Sarja Sija O V T H TM–PM P 1933-1947 Myllykosken Kilpa-Veikot (MyKV) 1947-1948 Maakuntasarja (Häme itäinen) 2\. 8 6 1 1 40-19 13 1948 Maakuntasarja (Itälohko B) 4\. 5 1 2 2 14-14 4 1949 Maakuntasarja (Itälohko B) 2\. 8 4 2 2 19-9 10 1949 Maakuntasarja (Suomensarjan karsinnat) \- 2 1 0 1 2-5 - 1950 Maakuntasarja (Itälohko B) 2\. 10 4 4 2 25-22 12 1951 Maakuntasarja (Itälohko B) 2\. 10 8 0 2 43-14 16 1952 Maakuntasarja (Itälohko B) 3\. 10 5 2 3 25-19 12 1953 Maakuntasarja (Itälohko B) 5\. 10 3 1 6 16-23 7 1954 Maakuntasarja (Itälohko IV) 6\. 12 3 2 7 20-51 8 1956 Aluesarja (Kymenlaakso lohko) 2\. 4 2 2 0 9-3 6 1957 Aluesarja (Kymenlaakso - Lahti lohko) 1\. 3 3 0 0 11-0 6 1958 Maakuntasarja (Kaakkois-Suomen lohko) 7\. 12 3 0 9 21-48 6 1959 Aluesarja (Kymenlaakson lohko) 2\. 8 4 1 3 21-18 9 1960 Aluesarja (Kymenlaakson lohko) 1\. 8 7 1 0 41-10 15 1961 Maakuntasarja (Kaakkois-Suomen lohko) 3\. 14 7 3 4 43-35 17 1962 Maakuntasarja (Kaakkois-Suomen lohko) 2\. 14 10 3 1 68-19 23 1963 Maakuntasarja (Kaakkois-Suomen lohko) 4\. 14 5 3 6 31-48 13 1964 Maakuntasarja (Kaakkois-Suomen lohko) 4\. 14 7 1 6 47-40 15 1965 Maakuntasarja (Kaakkois-Suomen lohko) 3\. 14 9 0 5 50-45 18 1966 Maakuntasarja (Saimaa-Joensuu lohko) 3\. 14 7 1 6 38-37 15 1967 Maakuntasarja (Kaakkois- Suomen lohko) 2\. 14 7 4 3 27-21 18 1968 Maakuntasarja (Kaakkois-Suomen lohko) 5\. 20 9 2 9 42-46 20 1969 Maakuntasarja (Kaakkois-Suomen lohko) 1\. 16 11 2 3 38-19 24 1970 II divisioona (Itälohko) 8\. 22 12 0 14 50-60 24 1971 II divisioona (Itälohko) 3\. 22 15 1 6 53-29 31 1972 II divisioona (Itälohko) 3\. 22 12 6 4 40-14 30 1973 I divisioona 7. 22 8 4 10 39-43 20 1974 I divisioona 1. 22 12 6 4 47-26 30 1976 I divisioona 7. 22 8 7 7 35-35 23 1977 I divisioona 9. 22 7 5 10 31-41 19 1978 I divisioona 7. 22 6 9 7 29-37 21 1979 I divisioona (runkosarja) 7\. 22 11 4 7 36-25 26 1979 I divisioona (loppusarja) 8\. 29 12 6 11 46-40 30 1980 I divisioona (runkosarja) 6\. 22 10 1 11 38-51 21 1980 I divisioona (loppusarja) 7\. 7 4 1 2 53-62 20 1981 I divisioona (runkosarja) 7\. 22 8 6 8 36-42 22 1981 I divisioona (loppusarja) 10\. 7 2 1 4 47-51 16 1982 II divisioona (Itälohko) 3\. 22 13 5 4 54-25 31 1983 II divisioona (Itälohko) 3\. 22 11 7 4 62-30 29 1984 II divisioona (Itälohko) 2\. 22 9 9 4 39-28 27 1984 II divisioona (nousukarsinta) 1\. 2 2 0 0 11-1 0 1985 I divisioona 5. 22 10 5 7 45-48 25 1986 I divisioona 9. 22 7 5 10 35-37 19 1987 I divisioona 6. 22 8 6 8 36-34 22 1988 I divisioona 2. 22 10 9 3 40-27 29 1988 I divisioona (nousukarsinta) 2\. 2 0 1 1 3-4 0 1989 I divisioona 5. 22 9 7 6 43-31 25 1990 I divisioona 5. 22 9 5 8 36-32 23 1991 I divisioona 1. 20 13 2 5 42-31 28 2017 Kolmonen (Kaakkois-Suomen piiri) 1\. 18 16 2 0 56–8 50 2018 Kakkonen (A-lohko) 1\. 22 12 4 6 52–42 40 2019 Ykkönen 9. 27 5 7 15 30-62 22 2020 Ykkönen 12. 22 1 3 18 21-69 6 2021 Kakkonen (A-lohko) 11\. 22 7 1 14 30–58 22 2022 Kolmonen (Itäinen piiri, lohko B) 2\. 22 15 2 5 57–25 47 2023 Kolmonen (Itäinen piiri, lohko B) 1\. 22 19 1 2 91–19 58 2024 Kakkonen (A-lohko) 7\. 24 10 5 9 38–42 35 2025 Kakkonen (A-lohko) === Eurocup-ottelut === MYPAn ottelut Euroopan jalkapalloliiton alaisissa kansainvälisissä kilpailuissa. Tulos-sarakkeessa MYPAn maalit ensin. Kausi Kilpailu Kierros Vastustaja Tulos 1993–1994 Cup-voittajien cup karsintakierros Valur 1–3, 0–1 1994–1995 UEFA-cup karsintakierros Inter Bratislava 3–0, 0–1 1\. kierros Boavista 1–2, 1–1 1995–1996 UEFA-cup karsintakierros Motherwell 3–1, 0–2 1\. kierros PSV 1–1, 1–7 1996–1997 Cup-voittajien cup karsintakierros Karabah 1–0, 1–1 1\. kierros Liverpool 0–1, 1–3 1997–1998 UEFA-cup 1. karsintakierros Apollon Limassol 1–1, 0–3 2000 Intertoto-cup 1. kierros Neuchâtel Xamax 1–2, 3–3 2001–2002 UEFA-cup karsintakierros Helsingborg 1–3, 1–2 2002–2003 UEFA-cup karsintakierros Odense 1–0, 0–2 2003–2004 UEFA-cup karsintakierros Young Boys 3–2, 2–2 1\. kierros Sochaux 0–1, 0–2 2004 Intertoto-cup 1. kierros Zlín 1–1, 2–3 2005–2006 UEFA-cup 1. karsintakierros TVMK 1–1, 1–0 2\. karsintakierros Dundee United 0–0, 2–2 1\. kierros Grasshopper 1–1, 0–3 2006–2007 Mestarien liiga 1. karsintakierros The New Saints 1–0, 1–0 2\. karsintakierros København 2–2, 0–2 2007–2008 UEFA-cup 1. karsintakierros EB/Streymur 1–0, 1–1 2\. karsintakierros Blackburn Rovers 0–1, 0–2 2010–2011 Eurooppa-liiga 1. karsintakierros Narva Trans 2–0, 5–0 2\. karsintakierros Sant Julià 3–0, 5–0 3\. karsintakierros Timișoara 1–2, 3–3 2012–2013 Eurooppa-liiga 1. karsintakierros Cefn Druids 0–0, 5–0 2\. karsintakierros Rapid Bukarest 1–3, 0–2 2014–2015 Eurooppa-liiga 1\. karsintakierros ÍF 1–0, 0–0 2\. karsintakierros Dinamo Minsk 0–3, 0–0 == Lähteet == == Kirjallisuutta == * * == Aiheesta muualla == * MYPAn sivusto * MYPA Euroopan jalkapalloliiton sivustolla * MYPA Urheilumuseon Veikkausliigan verkkonäyttelyssä * Yleisradion Elävä arkisto: MyPa Cupin ykköseksi 1995 Luokka:Kouvolalaiset urheiluseurat Luokka:Suomalaiset jalkapalloseurat Luokka:Vuonna 1947 perustetut urheiluseurat Luokka:Sippola Luokka:Seulonnan keskeiset artikkelit *[S]: Sijoitus *[O]: Ottelut *[V]: Voitot *[T]: Tasapelit *[H]: Häviöt *[M]: Maalit *[P]: Pisteet